Venäjä / Ukrainassa asuneiden Venäjän kansalaisten kohtelu Venäjällä

Russia / Treatment of Russian citizens, who have lived in Ukraine, in Russia

**Kysymykset**

1. Ovatko Venäjän kansalaiset joutuneet viime aikoina oikeudenloukkausten kohteeksi Venäjällä viranomaisten tai yksityishenkilöiden taholta sen vuoksi, että he ovat asuneet useita vuosia Ukrainassa?

2. Ovatko viranomaiset pyrkineet estämään ja tutkimaan edellä mainittuja tapauksia sekä rankaisemaan oikeudenloukkauksiin syyllistyneitä yksityishenkilöitä?

***Questions***

1. Have Russian citizens been recently subjected to infringements in Russia by the authorities or individuals due to living in Ukraine for several years?

2. Have the authorities tried to prevent and investigate aforementioned cases and penalize individuals for the infringements?

## Ovatko Venäjän kansalaiset joutuneet viime aikoina oikeudenloukkausten kohteeksi Venäjällä viranomaisten tai yksityishenkilöiden taholta sen vuoksi, että he ovat asuneet useita vuosia Ukrainassa?

Julkisesti saatavilla olevista lähteistä ei tässä vaiheessa löydy tietoa siitä, ovatko Venäjän kansalaiset joutuneet viime aikoina oikeudenloukkausten kohteeksi Venäjällä viranomaisten tai yksityishenkilöiden taholta sen vuoksi, että he ovat asuneet useita vuosia Ukrainassa. Aiheeseen liittyvillä venäjän- ja englanninkielisillä hakusanoilla on löydettävissä uutisia ja artikkeleja liittyen Ukrainassa asuviin venäläisiin[[1]](#footnote-1) sekä venäläis-ukrainalaisiin perheisiin[[2]](#footnote-2). Julkisesti saatavilla olevista lähteistä ei löydy uutisia, artikkeleja tai raportteja, joissa kuvailtaisiin Ukrainassa asuneiden Venäjän kansalaisten kohtelua Venäjällä Ukrainassa asumisen vuoksi.

Lähdeaineistosta löytyy mainintoja siitä, että Ukrainan sotaa vastustaviin venäläisiin on kohdistunut Venäjällä häirintää. Esimerkiksi BBC News toteaa 28.3.2022 julkaistussa artikkelissa, että sellaisten venäläisten aktivistien ja toimittajien, jotka ovat puhuneet Ukrainan sotaa vastaan, koteja on vandalisoitu. Heidän oviinsa on esimerkiksi lisätty uhkaavia graffiteja, joissa heidät leimataan pettureiksi.[[3]](#footnote-3) Puolalaisen Belsat TV:n venäjänkielisellä Vot tak -uutissivustolla (ven. Вот так) 12.6.2022 julkaistussa artikkelissa kerrotaan pietarilaisesta miehestä, joka alkoi saada uhkauksia sen jälkeen, kun hänet otettiin kiinni sodanvastaisen mielenilmauksen vuoksi. Mies ja hänen perheensä on saanut uhkauksia ja loukkauksia sosiaalisessa mediassa, minkä lisäksi hänen asuntonsa oveen on kirjoitettu tekstejä, joissa häntä muun muassa kutsutaan petturiksi.[[4]](#footnote-4) Tällaista häirintää käsittelevissä lähteissä ei kuitenkaan tuoda ilmi, onko häirinnän kohteeksi joutuneilla henkilöillä Ukrainalle osoitetun sympatian lisäksi jonkinlaisia muita kytköksiä Ukrainaan, kuten asuinhistoriaa tai sukulaisuussuhteita.

Poliittisesta vainosta Venäjällä raportoiva OVD-Info-uutissivusto (ven. ОВД-Инфо) on julkaissut 17.8.2022 yhteenvedon painostuksesta, jota Venäjällä kohdistuu Ukrainan sotaa vastustaviin henkilöihin. Yhteenvedossa todetaan, että OVD-info on tietoinen tapauksesta, jossa poliisi kieltäytyi etsimästä ”täällä asuu ukronatsi[[5]](#footnote-5)” –tekstin kirjoittaneita vandaaleja.[[6]](#footnote-6) Lähteessä ei kerrota tarkemmin vandalisointitapauksesta tai sen kohteeksi joutuneesta henkilöstä. Muissa lähteissä todetaan, että huhtikuun lopulla 2022 Penzan kaupungissa Venäjällä vandaalit kirjoittivat kyseisen tekstin paikallisen asianajaja Igor Žulimovin oveen. Lisäksi Žulimovin autosta puhkaistiin kaksi rengasta. Žulimovin kerrotaan auttavan ukrainalaisia pakolaisia. Huhtikuussa vandaalien kohteeksi Penzassa joutui myös riippumattomien toimittajien perhe, jonka autoon ja talon porttiin kirjoitettiin teksti ”täällä asuu ukronatsien kätyreitä”.[[7]](#footnote-7) Lähteessä ei kerrota, ovatko vandaalien ukrainalaisvastaisten kirjoitusten kohteeksi joutuneet henkilöt jollain tapaa liitettävissä Ukrainaan, tai onko heillä asuinhistoriaa Ukrainassa.

## Ovatko viranomaiset pyrkineet estämään ja tutkimaan edellä mainittuja tapauksia sekä rankaisemaan oikeudenloukkauksiin syyllistyneitä yksityishenkilöitä?

Kuten edellä todetaan, poliisin kerrotaan kieltäytyneet etsimästä ukrainalaisvastaisen kirjoituksen tehneitä vandaaleja Penzan kaupungissa.

Julkisesti saatavilla olevista lähteistä ei tässä vaiheessa löydy enempää tietoa aiheesta.

## Lähteet

BBC News 28.3.2022. *War in Ukraine: Anti-war Russians intimidated on their doorsteps.* <https://www.bbc.com/news/world-europe-60886147> (käyty 6.9.2022).

The Jerusalem Post 4.4.2022. *Russian state media claims 'Ukronazism' greater threat to world than Hitler.* <https://www.jpost.com/international/article-703184> (käyty 6.9.2022).

openDemocracy 30.5.2022. *What war in Ukraine is like for Russians living there*. <https://www.opendemocracy.net/en/odr/russians-in-ukraine-culture-war-future/> (käyty 6.9.2022).

Radio Free Europe/Radio Liberty 24.4.2022. *'On Both Sides': How One Family Is Being Torn Apart By Russia's Invasion Of Ukraine*. <https://www.rferl.org/a/russia-ukraine-families-torn-apart/31818859.html> (käyty 6.9.2022).

\*\*\*

Вот так (Vot tak) 12.6.2022. Жителю Санкт-Петербурга начали угрожать после задержания за антивоенный пикет. <https://vot-tak.tv/novosti/12-06-2022-peterburg-ugrozy-piket/> (käyty 6.9.2022).

Дословно [päiväämätön]. *Значение слова укронацист*. <https://xn--b1advjcbct.xn--p1ai/%D0%B7%D0%BD%D0%B0%D1%87%D0%B5%D0%BD%D0%B8%D0%B5/%D1%83%D0%BA%D1%80%D0%BE%D0%BD%D0%B0%D1%86%D0%B8%D1%81%D1%82?ysclid=l7pv4izfp3127997116> (käyty 6.9.2022).

ОВД-Инфо (OVD-Info) 17.8.2022. *Сводка антивоенных репрессий. Полгода войны*. <https://data.ovdinfo.org/svodka-antivoennyh-repressiy-polgoda-voyny> (käyty 5.9.2022).

Каспаров.ru (Kasparov.ru)

27.4.2022*. На машине и воротах дома пензенских журналистов оставили надпись "Здесь живут пособники укронацистов".* <https://www.kasparov.ru/material.php?id=626909D228A1A> (käyty 5.9.2022).

28.4.2022. *В Пензе акция вандалов по порче имущества журналистов и адвоката была спланирована,* <https://www.kasparov.ru/material.php?id=626A29D1F1D65> (käyty 5.9.2022).

**Tietoja vastauksesta**

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

**Information on the response**

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. openDemocracy 30.5.2022. [↑](#footnote-ref-1)
2. Radio Free Europe/Radio Liberty 24.4.2022. [↑](#footnote-ref-2)
3. BBC News 28.3.2022. [↑](#footnote-ref-3)
4. Вот так 12.6.2022. [↑](#footnote-ref-4)
5. Ukronatsi (ven. укронацист, transl. ukronatsist) on ukrainalaisista käytetty halventava nimitys. Termillä viitataan venäläisessä mediassa niin ukrainalaisiin sotilaisiin kuin joissakin yhteyksissä myös yleisesti kaikkiin ukrainalaisiin. Lähde: Дословно [päiväämätön]; The Jerusalem Post 4.4.2022. [↑](#footnote-ref-5)
6. ОВД-Инфо 17.8.2022. [↑](#footnote-ref-6)
7. Каспаров.ru 28.4.2022; Каспаров.ru 27.4.2022. [↑](#footnote-ref-7)